VS001549
Datum: 1995-10-27T01:00:00.000+01:00
datum_sodbe_i_stopnje: 2004-12-01T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe okolčja in stegnenice in njihove posledice
fischer: srednje hudi primeri
odskodnina: 6.500.000,00 SIT
opombe: II Ips 484/2007. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 65 do 70 let

Upokojenec.

## Škodni dogodek

Poškodovan pri padcu.

## Poškodba

Prelom vratu desne stegnenice na notranji strani.

## Telesne bolečine

2.400.000,00 SIT Oškodovanec je trpel hude bolečine 16 dni, srednje močne bolečine 14 dni, pojenjajoče zmerne bolečine 10 dni, lažje bolečine 21 dni. V bodoče bo imel lažje občasne bolečine, odvisno od vremenskih sprememb in svoje aktivnosti, ker gre za začetno razmajanje proteze.

#### Hospitalizacija

Hospitaliziran je bil 37 dni, 3-krat je bil podvržen uvajanju in prebujanju iz splošne anastezije.

#### Ambulantno zdravljenje

14-krat je bil pregledan pri specialistu in 3-krat pri osebnem zdravniku.

#### Rehabilitacija

4 tedne je hospitalno izvajal fizioterapijo v ustanovi, opravljal večkratno razgibavanje doma.

#### Nevšečnosti med zdravljenjem

16 dni je prejemal injekcije proti bolečinam, 5 dni je prejemal infuzijo v žilo, 14 dni je prejemal injekcije antibiotikov, 12 dni injekcije proti strjevanju krvi, 6 tednov je jemal antibiotike skozi usta, po 3-krat mu je bil opravljen odvzem šivov in drenov, 12-krat je bil podvržen odvzemu krvi za laboratorijske izvide, 22-krat je bil rentgensko slikan, 10 mesecev je hodil z berglami, 1-krat mu je bila opravljena scintigrafija skeleta.

## Strah

400.000,00 SIT Ob škodnem dogodku se je močno prestrašil, ker je mislil, da se bo ubil. Po padcu, ko se ni mogel več premakniti in je čutil hudo bolečino v kolku, je takoj predvideval, da si je zlomil kolk in da bo operiran. Zato ga je hudo skrbelo, ali bo prestal operacijo. Pozneje ga je hudo skrbelo, kakšne bodo posledice poškodbe. Za izid zdravljenja ga je skrbelo 6 mesecev.

## Zmanjšanje življenjske aktivnosti

3.500.000,00 SIT Kot trajna posledica je oškodovancu ostala zmanjšana gibljivost v desnem kolku. Prišlo je tudi do posamezne zakostenitve v mehkih tkivih ob kolčnem sklepu. Njegove splošne življenjske aktivnosti so zmanjšane za 30%. Zaradi tega je oviran pri hoji, saj ne zmore več hoje na daljše razdalje. Zaradi poškodbe ne more več obdelovati vinograda in sadovnjaka. Prav tako ne more opravljati nekaterih del na vrtu (lopatanje, dvigovanje in prenašanje težjih bremen). Ima občutek okornosti in nespretnosti.

## Skaženost

200.000,00 SIT Oškodovanec hodi po ravnem nekoliko šepajoče na desno nogo. Pri hoji občasno uporablja palico ali bergle.

---

ZOR člen 200, 203